Malema gaan nie meer "Skiet die Boer" sing nie | Maroela Media
Malema gaan nie meer "Skiet die Boer" sing nie
Julius Malema, die geskorste leier van die ANC-jeugliga, het Donderdagaand aan 'n koerant gesê hy sal nie weer die struggle-liedjie, Dubula iBhunu (skiet die Boer) sing nie.
'n Historiese skikking is Woensdag tussen die ANC, AfriForum, TLU SA en Julius Malema in die opspraakwekkende haatspraak-geding bereik. Die skikking is Donderdag 'n bevel van die hoogste hof van appèl in Bloemfontein gemaak.
Malema het aan The Star gesê hy sal aanhou om sy kultuur te beoefen en sy erfenis te herdenk, maar dat hy sensitief sal wees teenoor ander gemeenskappe. "Ons moet ons mense opvoed oor ons kultuur in verband met ons geskiedenis, maar ons moet ook ons mense opvoed om sensitief te wees om nie ander gemeenskappe aanstoot te gee nie," het Malema gesê.